  Анжелика Тихонова корреспондент Глазкарын Россиысь егитъёслэн огазеяськонзылэн «Мы вместе» федерал ӵектоссылэн кыкетӥ люкетэз улсын «Новое поколение» командае пыриськисьёс Удмуртиын анай кыллэн лулчеберетэзлы сӥзем тодон-валан сётӥсь шудон ортчытӥзы. Со сярысь Глазкар муниципал кылдытэтлэн пресс-службаез ивортэ. Ужрад Нылпиослы но быдэ вуымтэослы центрын ортчиз. Отчы «ХОК» коллективысь шор но бадӟым классъёсын дышетскись 50-лэсь ятыр пиналъёс пыриськизы. Шудон но дышетон музэн Глазкарысь быдэ вуымтэос ас выжыоссы, элькунын тужгес вӧлмем кылъёс сярысь тодонлык басьтӥзы, озьы ик командаен ужаны мылкыдзэс юнматӥзы. Ужрадын пиналъёс удмурт кылын 15 падежъёс, бигер кылын нырысетӥез книга Германиын поттэмын вал, чуваш кылын «чебер» кылэз 50 амалэн вераны луэ шуыса но трос мукетсэ тодӥзы. Малпасько, пиналъёслэн мар каремзы, маин тунсыкъяськемзы шоры учкытэк таӵе ужрадъёсты ортчытъяны кулэ, малы ке шуоно анай кыл - со милям калык кылёсбурмы, егитъёслы туэ кулэ ас историзэс дунъяны но гажаны Юлия Зорина, удмурт кылъя станциез нуись Чакламмыя, пыриськисьёслэн ужрад кутскытозь тодон-валанзы туж ичи вал, но соослэн выль ивор тодыны мылкыдзы милемлы оскон сётӥз, ортчытэм конкурсъёсмы юнме ӧй вал, вордӥськем шаерзы сярысь тодон-валанзэс соос трос аръёс ортчыса но уз вунэтэ ни шуыса Дамир Абашев но Егор Иванов, бигер кылъя станциез нуисьёсТодэ вайытом, азьвылгес Эгра ёросысь Сундур гуртысь Мария Данилова эссеосъя дышетскисьёс но егитъёс понна «Мынам анай кылы сярысь – ӟуч кылын» («О моём родном языке – по-русски») огъяросси вожвылъяськонын кыкетӥ инты басьтӥз.  Тегъёс: Дышетон нылпиос егитъёс Удмуртия Глазкар удмурткыл  